‘તો પણ નો પ્રોબ્લેમ! અમે એવી જીવન -ઝરમર કરીએ છીએ કે ગમે ત્યારે કામ લાગે. એને સમયના બંધન નથી નડતા. અમે સર્વગ્રાહી જીવન ઝરમર તૈયાર કરીએ છીએ. તેમાં નામ, ઉંમર, સ્વર્ગવાસની તારીખ, સ્થળ જેવી જગ્યાઓ ખાલી રાખીએ છીએ. તેથી તમારા ઘરમાંથી જેવા પ્રાણજીવનદાદા જગ્યા ખાલી કરે કે તરત જ તમારે જીવન ઝરમરમાંની ખાલી જગ્યાઓ પૂરી દેવાની અને અમને આપી દેવાની. અમે તરત જ તે છાપામાં પ્રગટ કરીશું. વળી, અત્યારથી જ જીવન-ઝરમર તૈયાર કરી નાંખી હોય તો તમે દાદાને વંચાવી પણ શકો અને દાદાને આડકતરો સંકેત આપી શકો કે પૂજ્ય દાદા, આપની જીવન-ઝરમર તૈયાર થઈ ગઈ છે. તો તે વહેલી તકે છાપામાં છપાય એવું કંઈક કરો. અમારી જીવન-ઝરમર વાંચીને દાદા ખુશ થઈ જશે. વળી, અમારી જીવન -ઝરમરની વિશેષતા એ છે કે, દાદાના ગયા પછી દાદીમાં માટેય કામ લાગે અને ત્યાર બાદ તમારા માટે ય……!’